Las obras pa órgano de Buxtehude, que se publicoron a remolque d'a gritada <<Bach-Renaissance>> d'o sieglo XIX, son dos cheneros variaus, pero cuasi totas tienen como base lo Coral y se desenvuelten a traviés d'una tecnica de transformación d'o material de base. Esta tecnica d'orichen italián se compendia prencipalmén en dos tipos de conducta; la virtuosística y a contrapuntística; u sía, en una forma de libre invención virtuosística u en unatra de rigorosa superposición d'as voces a traviés d'a transformación da figuracions musicals por lo que fa a lo ritmo, a los intervalos y a la tímbrica d'o órgano. Lo arquetipo d'esta conducta dual lo constituye o díptico Fantasia y Fuga, pero atras formas analogas yeran las d'o Preludio-Coral y d'a Variación sobre Coral. L'exito peculiar de Buxtehude consistió en una estraordinaria capacidat pa construyir arquitecturas vastas y complexas an, especialment en as seccions contrapuntísticas, la superposición d'a voces da puesto a armonías y a sonoridats muito robustas. Comparadas con as sucesivas y analogas composicions bachianas, se puede charrar d'una especie de primitivismo de Buxtehude, per la caracteristica monumentalidad en a quala se reconoixe lo estilo <<septentrional>> d'a escuela alemana.